# Ջերալդին Փեյջ[խմբագրել | խմբագրել կոդը]

| **Ջերալդին Փեյջ** անգլ.՝ Geraldine Page |
| --- |
|  |
| Ծնվել է | նոյեմբերի 22, 1924(1924-11-22)[…] |
| Ծննդավայր | Kirksville, Միսսուրի, ԱՄՆ |
| Մահացել է | հունիսի 13, 1987(1987-06-13)[…] (62 տարեկան) |
| Մահվան վայր | Նյու Յորք, ԱՄՆ |
| Կրթություն | Դե Պաուլ համալսարան, Englewood Technical Prep Academy? և HB Studio |
| Քաղաքացիություն |  ԱՄՆ |
| Մասնագիտություն | թատրոնի դերասանուհի, կինոդերասանուհի, ձայնային դերասանուհի, հեռուստատեսային դերասանուհի և դերասանուհի |
| Ամուսին(ներ) | Alexander Schneider? և Ռիպ Թորն |
| Երեխա(ներ) | Angelica Page? |
| Պարգևներ և մրցանակներ |  Թատերական համաշխարհային մրցանակ Փրայմթայմ Էմի մրցանակ՝ «մինիսերիալներում կամ ֆիլմերում կնոջ լավագույն դեր» անվանակարգում Փրայմթայմ Էմի մրցանակ՝ «մինիսերիալներում կամ ֆիլմերում կնոջ լավագույն դեր» անվանակարգում BAFTA մրցանակ երկրորդ պլանի լավագույն դերասանուհի անվանակարգում   և Դոնալդսոնի մրցանակ |
|  |

**Ջերալդին Փեյջ** (անգլ.՝ Geraldine Page, նոյեմբերի 22, 1924(1924-11-22)[…], Kirksville, Միսսուրի, ԱՄՆ - հունիսի 13, 1987(1987-06-13)[…], Նյու Յորք, ԱՄՆ), ամերիկացի դերասանուհի, «Օսկար» (ընդհանուր՝ 8 անվանակարգ), երկու «Ոսկե գլոբուս» (1962, 1963), երկու «Էմմի» (1967, 1969) և BAFTA (1979) մրցանակների դափնեկիր։

## Կենսագրություն

Ջերալդին Սյու Փեյջը ծնվել է Միսսուրի նահանգի Կիրքսվիլ քաղաքում։ Սովորել է Չիկագոյի Գուդմենի թատերական դրամատիկական դպրոցում, ինչպես նաև դերասանական վարպետություն է սովորել Նյու Յորքի հռչակավոր դերասանուհի Ուտա Հագենի մոտ։

Նրա դերասանական առաջնաելույթը տեղի է ունեցել 17 տարեկան հասակում, իսկ 1950-ական թվականների սկզբին սկսել է խաղալ Նյու Յորքի թատերական բեմահարթակներում։ 1953 թվականին «Ամռվա կեսին» բեմադրությունում իր դերի համար դարձել է Համաշխարհային թատերական մրցանակի դափնեկիր։ 1960 թվականին Թենեսի Ուիլյամսի «Բրոդվեյ» պիեսում, որտեղ տղամարդու գլխավոր դերը կատարել է Փոլ Նյումանը, իր դերի համար առաջին անգամ առաջադրվել է «Թոնի» մրցանակի։ 1963 թվականին պիեսը էկրանավորվել է, և Փեյջը նույն դերը խաղացել է այնտեղ՝ առաջադրվելով Կինոարվեստի և գիտության ակադեմիայի մրցանակի։ Ավելի վաղ «Հոնդո» (1953) և «Ամառ և ծուխ» (1961) ֆիլմերում խաղացած դերերի համար երկու անգամ առաջադրվել էր «Օսկար» մրցանակի։

Հաջորդող երեք տասնամյակներին Ջերալդին Փեյջը շարունակել է խաղալ Բրոդվեյ թատրոնում՝ 1975, 1982 և 1987 թվականներին ստանալով «Թոնի» մրցանակի ևս երեք անվանակարգ։ Չնայած համեմատաբար փոքր ֆիլմագրության՝ դերասանուհին ևս չորս անգամ առաջադրվել է Ամերիկյան կինոակադեմիայի մրցանակի «Դու հիմա մեծ տղա ես» (1966), «Փիթ և Թիլ»(1972), «Ինտերիեր» (1978) և «Կնքահայր Գրինվիչ Վիլիջը» (1984) կինոպատկերներում խաղացած դերերի համար։ 1986 թվականին իրեն մինչ այդ «Օսկար»-ի համար մրցավազքում յոթնակի անհաջողակ համարած Ջերալդին Փեյջը «Ուղևորություն դեպի Բաունտիֆուլ» կինոպատկերում տիկին Քերրի Ուոթսի դերի համար ստացել է Ամերիկյան կինոակադեմիայի նվիրական մրցանակը։

Իր կարիերայի ընթացքում դերասանուհին նաև շատ է աշխատել հեռուստատեսությունում, որտեղ դերեր է խաղացել մի շարք հեռուստասերիալներում․ դրանց թվում են՝ «Երկար տաք ամառ», «Բժշկական կենտրոն», «Ուրվականների պատմություններ» և «Անսահման սեր» հեռուստասերիալները։ Նաև նրա ձայնով է խոսել նաև «Փրկարարները »(1977) մուլտիպլիկացիոն ֆիլմում մադամ Մեդուզան։

1954-1957 թվականներին Փեյջը ամուսնացած է եղել ջութակահար Ալեքսանդր Շնայդերի հետ։ 1963 թվականին ամուսնացել է դերասան Ռիփ Թորնի հետ, որը նրանից փոքր էր 7 տարով։ Նրանք ունեին երեք երեխա՝ աղջիկը (դերասանուհի Անջելիկա Թորն) և երկվորյակ որդիները։

Ջերալդին Փեյջը մահացել է 1987 թվականի հունիսի 13-ին 62 տարեկան հասակում Նյու Յորքում սրտային անբավարարությունից։

## Ֆիլմագրություն

| Տարի |  | Հայերեն անվանում | Բնօրինակ անավանում | Դեր |
| --- | --- | --- | --- | --- |
| 1935 | ֆ | Տաքսի | *Taxi* | Ֆլորենս Ալբերտ |
| 1935 | ֆ | Հոնդո | *Hondo* | Էնջի Լոու |
| 1961 | ֆ | Ամառ և ծուխ | *Summer and Smoke* | Ալմա Ուայնմիլեր |
| 1962 | ֆ | Երիտասարդության քաղցրաձայն թռչուն | *Sweet Bird of Youth* | Ալեքսանդրա Դել Լագո |
| 1693 | ֆ | Ձեղնահարկի խաղալիքները | *Toys in the Attic* | Քերի Բերնայրս |
| 1964 | ֆ | Սիրելի սիրտ | *Dear Heart* | Իվի Ջեքսոն |
| 1966 | ֆ | Դու հիմա մեծ տղա ես | *You're a Big Boy Now* | Մարջերի Շանթիքլեր |
| 1966 | ֆ | Երեք քույր | *The Three Sisters* | Օլգա |
| 1967 | ֆ | Ամենաերջանիկ միլիոնատերը | *The Happiest Millionaire* | Միսիս Դյուկ |
| 1969 | ֆ | Ի՞նչ է պատահել մորաքույր Ալիսին | *What Ever Happened to Aunt Alice?* | Միսիս մերաբլ |
| 1971 | ֆ | Խաբված | *The Beguiled* | Մարտա Ֆարնսվորտ |
| 1972 | ֆ | Փիթ և Թիլի | *Pete 'n' Tillie* | Գարտրուդա |
| 1975 | ֆ | Մորեխների օրը | *The Day of the Locust* | Մեծ քույր |
| 1977 | մֆ | Փրկարարները | The Rescuers | Մադամ Մեդուզա |
| 1978 | ֆ | Ինտերիեր | *Interiors* | Իվ |
| 1984 | հֆ | Կնքահայր Գրինվիչ Վիլիջը | *Dollmaker* | Միսիս Քենդրիք |
| 1985 | ֆ | Հարսնացուն | *The Bride* | Միսիս Բաուման |
| 1985 | ֆ | Ապակե բաժակները | *Walls of Glass* | Մայր |
| 1985 | ֆ | Ուղևորություն դեպի Բաունտիֆուլ | *The Trip to Bountiful* | Միսիս Քերի ՈՒոտս |
| 1985 | հֆ | Գեքլբեր Ֆինի արկածները | *Adventures of Huckleberry Finn* | Սալի Ֆելս |
| 1986 | ֆ | Հարազատ որդի | *Native Son* | Փեգի |
| 1987 | ֆ | Իմ փոքրիկ աղջիկ | *My Little Girl* | Մոլի |

## Մրցանակներ և անվանակագեր

| Մրցանակ | Տարի | Կատեգորիա | Ֆիլմ/Հեռուստասերիալ | Արդյունք |
| --- | --- | --- | --- | --- |
| Օսկար | 1954 | Երկրորդ պլանի լավագույն կանացի դեր | Հոնդո | Առաջադրված
 |
| 1962 | Լավագույն կանացի դեր | Ամառ և ծուխ | Առաջադրված
 |
| 1963 | Լավագույն կանացի դեր | Երիտասարդության քաղցրաձայն թռչուն | Առաջադրված
 |
| 1967 | Երկրորդ պլանի լավագույն կանացի դեր | Դու հիմա մեծ տղա ես | Առաջադրված
 |
| 1973 | Երկրորդ պլանի լավագույն կանացի դեր | Փիթ և Թիլի | Առաջադրված
 |
| 1979 | Լավագույն կանացի դեր | Ինտերիեր | Առաջադրված
 |
| 1985 | Երկրորդ պլանի լավագույն կանացի դեր | Կնքահայր Գրինվիչ Վիլիջը | Առաջադրված
 |
| 1986 | Լավագույն կանացի դեր | Ուղևորություն դեպի Բաունտիֆուլ | Հաղթանակ |
| BAFTA | 1963 | Լավագույն կանացի դեր | Երիտասարդության քաղցրաձայն թռչուն | Առաջադրված
 |
| 1979 | Երկրորդ պլանի լավագույն կանացի դեր | Ինտերիեր | Հաղթանակ |
| Ոսկե գլոբուս | 1962 | Դրամայում լավագույն կանացի դեր | Ամառ և ծուխ | Հաղթանակ |
| 1963 | Դրամայում լավագույն կանացի դեր | Երիտասարդության քաղցրաձայն թռչուն | Հաղթանակ |
| 1964 | Դրամայում լավագույն կանացի դեր | Ձեղնահարկի խաղալիքներ | Առաջադրված
 |
| 1965 | Դրամայում լավագույն կանացի դեր | Սիրելի սիրտ | Առաջադրված
 |
| 1967 | Երկրորդ պլանի լավագույն կանացի դեր | Դու հիմա մեծ տղա ես | Առաջադրված
 |
| 1973 | Երկրորդ պլանի լավագույն կանացի դեր | Փիթ և Թիլի | Առաջադրված
 |
| 1979 | Դրամայում լավագույն կանացի դեր | Ինտերիեր | Առաջադրված
 |
| 1986 | Դրամայում լավագույն կանացի դեր | Ուղևորություն դեպի Բաունտիֆուլ | Առաջադրված
 |
| 1987 | Մինի սերիալում, հեռուստասերիալում, հեռուստաֆիլմում երկրորդ պլանի լավագույն կանացի դեր | Նացիստական որսորդ։ Բիթ Քլարսֆելդի պատմությունը | Առաջադրված
 |
| Էմմի | 1959 | Մինի սերիալում կամ ֆիլմում կանացի լավագույն դեր | Ծերունին | Առաջադրված
 |
| 1967 | Մինի սերիալում կամ ֆիլմում կանացի լավագույն դեր | Սուրբ Ծննդյան հիշողություններ | Հաղթանակ |
| 1969 | Մինի սերիալում կամ ֆիլմում կանացի լավագույն դեր | Տոնի հյուրը | Հաղթանակ |
| Թոնի | 1960 | Պիեսում լավագույն կանացի դեր | Երիտասարդության քաղցրաձայն թռչուն | Առաջադրված
 |
| 1975 | Պիեսում երկրորդ պլանի լավագույն կանացի դեր | Մահացու և անկրկնելի | Առաջադրված
 |
| 1982 | Պիեսում լավագույն կանացի դեր | Ագնես Աստվածը | Առաջադրված
 |
| 1987 | Պիեսում լավագույն կանացի դեր | Ուրախ ուրվական | Առաջադրված
 |

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջերալդին Փեյջ» հոդվածին։ |